कल, तुम्हारी शादी के दिन के लिए।
यह बहुत अच्छा है।
अगर तुम्हें लगता है कि मैं यह तुम्हें इस मौके
और कल के ऐतिहासिक दिन का महत्व दर्शाने के लिए दे रही हूँ, जिससे तुम घबरा भी सकती हो,
तो तुम बिल्कुल सही सोच रही हो।
मैं आपकी बात अच्छी तरह समझ चुकी हूँ।
आज रात को, थिओ ही सबसे महत्वपूर्ण इंसान होगा।
तुम चुपचाप उसके बग़ल में खड़ी हो सकती हो।
बेशक़, तुम्हारा यही काम है।
मुस्कुराना, शायद हाथ हिलाना।
अनोखी कृषि शैली के पुरस्कार वितरण में मौजूद रहना।
पर फैसले, वे भी जो तुम दोनों को प्रभावित करें,
अब से तुम्हें वे फैसले लेने का हक़ नहीं है।
मैं तुम्हारी दुश्मन नहीं हूँ, नैन।
जब हम मिले थे, तुम मुझे बेहद पसंद आई थी।
पर तुमने हमसे झूठ बोला।
क्रिसमस में तुम्हारा बर्ताव,
बोलने का तुम्हारा दृढ़ संकल्प जबकि तुम्हारी राय नहीं पूछी गई हो।
- और थिओ को उकसाना ताकि वह अनादर... - मैंने थिओ को कुछ भी करने के लिए नहीं उकसाया।
उसके पिता और मैंने परिवार की प्रतिष्ठा के लिए कड़ी मेहनत की थी।
और मैं...
थिओडोर अड़ा हुआ है कि वह यह शादी नहीं तोड़ेगा।
इसलिए, कल, हम इस सीज़न की सबसे महत्वपूर्ण शादी आयोजित करेंगे,
शायद इस दशक की।
अगर तुम अब अपना फैसला बदलती हो,
ख़ासकर अब जब तुम्हारे अतीत के बारे में सबको पता चल चुका है,
थिओ हँसी का पात्र बन जाएगा।
और अगर मेरा ईमानदार, वफ़ादार, खुले दिल वाला बेटा हँसी का पात्र बना,
तो मेरा दिल टूट जाएगा।
पर अगर यह टिंटैजल के ड्यूक के साथ हुआ,
तो उसकी प्रतिष्ठा ज़िंदगी भर के लिए मिट्टी में मिल जाएगी।
एक दुल्हन का घबराना कोई नई बात नहीं है।
मैंने क्रिसमस के दिन तुम्हें यहाँ से चले जाने का मौका दिया था और तुमने मना कर दिया था।
इसलिए, अब,
तुम्हें शादी से पहले होने वाली घबराहट को क़ाबू में करके
टियारा पहनकर, उसके बग़ल में साहस के साथ खड़ा होना होगा।
एक डचेस की तरह।
एडिथ व्हार्टन के उपन्यास पर आधारित
द बकनीयर्स
पहले तुम, माई लेडी।
नैन।
- जमकर। आह। - अरे, चलो भी! चलो भी!
नैन! नैन! नैन! नैन!
हाँ! हे भगवान।
सच में चोट लगी।
कल, यह सब तुम्हारा होगा।
हमें एक-दूसरे को नज़रअंदाज़ करना बंद करना चाहिए।
यह।
आज की रात।
कुछ भी वैसा नहीं महसूस हो रहा है, जैसा शादी से पहले की रात को महसूस होना चाहिए।
शायद शादियों के बारे में कई बकवास चीज़ें कही जाती हैं।
- और कैसे तुम्हें... - क्या तुम गाए से प्यार करती हो?
नहीं।
तुम अब भी मुझसे शादी करना चाहती हो?
कल तुमसे यह सवाल पूछा जाएगा।
तुम और मैं लोगों के सामने काफ़ी ढोंग कर चुके हैं।
और, नैन, मैं तुमसे प्यार करता हूँ।
पर कल मैं भरे हुए चर्च और पूरी दुनिया के सामने यहाँ इंतज़ार नहीं करूँगा।
अगर तुम निश्चित नहीं हो तो नहीं।
इसलिए, सुबह होते ही, मुझे अपना फैसला बता देना।
कल मैं अपने बेटे को शादी करते हुए देखूँगी।
इसलिए, मैं अवकाश ले लूँगी और अब मैं टिंटैजल की डचेस नहीं रहूँगी।
बेशक़, मुझे अपना नया पद स्वीकार करने में कठिनाई हो रही है,
चूँकि डावाजर डचेस मेरी बुजुर्ग सास हैं।
पर मैं गर्व से अपनी भूमिका स्वीकार करती हूँ,
क्योंकि इसका मतलब है कि मेरे बेटे ने वह भूमिका अच्छी तरह निभाई है जिसके लिए उसका जन्म हुआ था।
अब, मैं ड्यूक को पेश करती हूँ।
मेरे लॉर्ड, देवियों और सज्जनों, यहाँ आने के लिए आप सभी का धन्यवाद।
और मेरी माँ का धन्यवाद
कि वह "मेरी ज़िंदगी की सबसे महत्वपूर्ण महिला" का पद साझा करने को सहमत हुईं।
पर कल...
वाह।
माफ़ करना।
माफ़ करना। माफ़ करना।
माफ़ करना। माफ़ करना, माफ़ करना।
कल टिंटैजल एक नए युग का स्वागत करेगा।
और मैं उस महिला का स्वागत करता हूँ
जिसके साथ मैं अपनी बाकी की ज़िंदगी गुज़ारना चाहता हूँ।
जिसकी शक्ति, साहस और दृढ़ता हम पहले ही देख चुके हैं।
पर मुझे इसमें कोई संदेह नहीं है
कि वह जल्द ही अपनी प्रतिबद्धता, निष्ठा और सेवा करने की इच्छा प्रदर्शित करेगी।
टिंटैजल की नई डचेस,
मेरे साथ, बिल्कुल वैसे जैसे पिछली डचेस रही हैं।
आपके लिए चिट्ठी आई है, लेडी मार्बल।
धन्यवाद।
मैं तुम्हारे जाने तक यहीं रुक सकती हूँ।
मैं नहीं जाऊँगी।
नैन, मैं चाहती थी...
मैं सच में नहीं चाहती कि तुम माफ़ी माँगो।
मैं तुम्हारे लिए ख़ुश हूँ।
थिओ एक सज्जन है और वह तुम्हारी देखभाल करेगा।
वैसे, मुझे देखभाल की ज़रूरत नहीं है।
हम सभी को ज़रूरत होती है। कभी-कभी।
जिनी, पक्का तुम्हारी दुनिया भावशून्य और तनहा होगी।
तुम बस हमेशा केवल अपने बारे में ही सोचती हो।
जैसे ही हम उस जहाज़ से उतरे थे, तुम बस एक प्रेमी ढूँढना चाहती थी।
और जैसे ही तुम्हें वह मिला, तुम पूरी तरह से एक अलग इंसान बन गईं।
तुम्हारे चेहरे के सारे भाव ही बदल गए हैं। और मैं इसे बर्दाश्त ही नहीं कर पा रही हूँ।
हम हमेशा के लिए स्कॉटलैंड जा रहे हैं।
कल, जैसे ही शादी ख़त्म होगी। गाड़ी में सामान भर दिया गया है।
और स्कॉटलैंड चली जाने से क्या फ़र्क पड़ेगा?
तुम पहले ही इतनी दूर जा चुकी हो।
मुझे माफ़ करेंगे?
चीटा।
मैं मिनी को देखने गया था और वह इस तरह हाथ ऊपर करके सो रही थी।
मुझे उससे बेहद प्यार है।
वह अब भी यहीं है? वह बच्ची।
उसका नाम मिनी है। और मैं उसे देखने गया था।
बच्चों को बस सोते रहने देना चाहिए या फिर रो-रोकर ख़ुद ही शांत होने देना चाहिए।
और बड़ों का क्या?
ओनोरिआ, हमारे साथ एक ड्रिंक लेना चाहोगी?
ओनोरिआ यहीं से कमरे को निहारकर ख़ुश है, धन्यवाद।
उसे लोगों का ध्यान आकर्षित करना पसंद नहीं है।
माफ़ कीजिए। आप ओनोरिआ को ख़ुद बोलने देंगी?
और कन्चीटा को असहज महसूस करवाना छोड़ेंगी?
तुम्हारी पत्नी को इस देश में साहस के साथ सीना तानकर खड़े होने की हमारे क्षमता के बारे में
- काफ़ी कुछ सीखना बाकी है... - साहस के साथ?
पिछली गर्मियों में न्यूयॉर्क में कन्चीटा के साथ बिताए गए
उन कुछ महीनों के अलावा, शायद मैं कभी सीना तानकर खड़ा नहीं हुआ था।
और दरअसल, अभी मैं अपने कंधों में एक अजीब सा एहसास महसूस कर रहा हूँ।
यह क्या है?
यह लगभग गर्व जैसा महसूस हो रहा है।
अरे, चलो भी।
मेरी पूरी ज़िंदगी, माँ, आपने मुझसे मेरा हाल-चाल नहीं पूछा।
आपने चुप रहना चुना।
हम इस परिवार से दूर चले जाएँगे।
तो, मैं आपके घर से ख़ुशियों और शोर-शराबे का हर आख़िरी पल मिटाकर बेहद ख़ुश हूँ।
मैं और मेरा परिवार अब आपके परिवार का हिस्सा नहीं रहेंगे।
ख़ैर, शुभकामनाएँ, अपने दम पर जीने के लिए।
मैं सारे रिश्ते तोड़ रहा हूँ, माँ।
दोनों तरफ़ से पूर्ण वित्तीय आज़ादी।
मैं अपने परिवार को प्राथमिकता दे रहा हूँ।
और बाद में मेरा हाल-चाल पूछने मत आइएगा
क्योंकि मेरी पत्नी और मैं आज शाम को अपने सम्मान की ज़्यादा फ़िक्र नहीं करेंगे।
तुम और कुछ कहना चाहोगी, जान?
मुझे आपके बेटे पर इतना प्यार कभी नहीं आया था।
- मैं तुम्हारे लिए ड्रिंक लेकर आता हूँ। - मुझे अभी एक ड्रिंक लाकर दो।
- सोने का समय हो गया। पार्टी ख़त्म हुई। - क्या? क्या हुआ?
तुम्हारी दोस्त दोबारा तमाशा कर रही है।
- कृपया। कृपया, मुझे बस... मुझे बस... - वर्जिनिया, चलो भी। बस करो... जिनी?
जिनी?
जिनी।
अब से, केवल हम तीनों होंगे।
हाँ, हम अपना ख़ुद का घर ख़रीद सकते हैं। हम यूरोप में लंबी छुट्टियाँ बिता सकते हैं।
अरे, कन्चीटा, यह भावना! कोई ज़िम्मेदारी या अपेक्षा न होने की यह भावना।
डिकी...
सब चला गया। सब कुछ।
क्या मतलब?
डैडी ने बहानों की यह सूची भेजी है। पर सच्चाई यह है...
कि उनका बड़ा निवेश...
उन्होंने कुछ ग़लतियाँ कीं। और उन्होंने अपने सारे पैसे गंवा दिए।
हमारे पैसे।
जब हमारे पास पैसे थे, तब तुम्हारे परिवार से नाता तोड़ना ठीक था।
पर अब, हम कैसे गुज़ारा करेंगे?
यह आसान नहीं होगा।
पर मैं तुमसे प्यार करता हूँ। और सच कहूँ तो, और क्या मायने रखता है?
- और हम कुछ भी कर सकते हैं। - हाँ।
हम दोबारा शुरुआत कर सकते हैं। इसका मतलब है हम सच में आज़ाद हैं।
- हाँ! - उन सभी से।
न पैसे, न बंधन, बस हम होंगे।
- हम ज़िंदगी जी सकते हैं। - बस हम और मिनी।
हम तीनों बस ज़िंदगी जी सकते हैं।
वह सो रही है।
यह बस ज़्यादा गर्मी और शोर-शराबे की वजह से हुआ।
इस तरह के आयोजन में थकना आम बात है।
और इस स्थिति में ऐसी महिला के लिए...
तुम दोनों को बधाइयाँ।
- मैं चाहूँगा कि तुम... - मैं समझता हूँ।
सिर्फ़ तुम्हें ही यह ख़बर देने का हक़ है।
तुम इस झूठे सिरदर्द का ढोंग जारी रखोगी?
पैटी, हमें ख़ुशी से झूमते रहना चाहिए। दोनों बेटियों ने अच्छे पद हासिल कर लिए।
और तुम और मैं, हम मैडिसन ऐवन्यू के ड्यूक और डचेस हैं।
पूरी दुनिया हमारे परिवार से जलती है।
अब हमारे परिवार का वजूद ही नहीं रहा।
हमारी बेटियाँ इंग्लैंड में रहेंगी। और हम क्या करेंगे, ट्रेसी?
हम जो मर्ज़ी वह कर सकते हैं, पैटी।
मेरा मानना है कि वह केवल मैं ही हूँ जिसके लिए यह नई चीज़ होगी।
पैटी, अगर तुम्हें रोमांच चाहिए, तो न्यूयॉर्क लौटते ही,
- हम सारे रोमां... - मुझे न्यूयॉर्क में अच्छा महसूस नहीं होता!
मैं पार्टियों में तुम्हारी दर्शक बनकर थक चुकी हूँ।
मैं कभी तुम्हारी लिए काफ़ी नहीं रही हूँ।
पर बदलाव यह आया है कि अब तुम मेरी लिए काफ़ी नहीं रहे।
मैं तलाक़ की बदनामी से नहीं डरती हूँ।
एक डचेस की माँ के रूप में, मेरे पास विकल्प और निमंत्रण होंगे।
और मेरे पास रोमांच के भरपूर मौके होंगे।
पैटी, हम...
मैं आपसे बात करना चाहती थी।
हाँ, मुझे एक ड्रिंक चाहिए।
इस देश ने उसके दिमाग़ में नए विचार डाल दिए हैं।
मेरे दिमाग़ में हमेशा से नए विचार थे।
बस अभी एहसास हुआ कि शायद लोग वह विचार सुनना चाहेंगे।
आपको डैडी से शादी करने का पछतावा है?
नहीं, मैं उनसे शादी नहीं करती तो तुम दोनों लड़कियाँ मेरी ज़िंदगी में नहीं होतीं, पर अब...
मुझे...
दोबारा मेरी ख़ुशियाँ ढूँढनी होंगी।
समझ रही हो?
मुझे अभी से आप ख़ुश दिख रही हैं।
वैसे, तुमने ही मुझे यह तोहफ़ा दिया।
थिओ से शादी करके तुम मुझे दोबारा पहले जैसी बनने का मौका दे रही हो।
तलाक़ की बदनामी भी एक डचेस की माँ को समाज से बाहर नहीं कर पाएगी।
अब, तुम मुझसे क्या बात करने आई थी?
यह...
ऐनाबेल।
तुम निश्चित हो न?
क्या तुम कल के बारे में पूरी तरह से निश्चित हो?
क्योंकि तुम्हें इस सब की भव्यता देखकर... फैसला नहीं लेना चाहिए,
दबाव में फैसला नहीं लेना चाहिए।
नहीं। नहीं, बेशक़ नहीं।
और मैं... मैं निश्चित हूँ।
मुझे बस थोड़ी नींद चाहिए।
मैं आपसे कल मिलूँगी। मुझे आपसे प्यार है।
मुझे भी।
इस सच के नाम कि अगली बारी हमारी है।
- हाँ। कभी न कभी। - चाहे बाद में जो भी हो।
मेरा मतलब, शायद हमारे लिए यही ख़ुशी की बात है।
शादी के बाद, हम जैसे हैं, वैसे जी सकेंगे।
जब तक कि बच्चे नहीं होते हैं।
मेरा मानना है कि, हम...
एक सुविधाजनक शादी में भी बाकी चीज़ें हो सकती हैं और...
बेशक़।
हम क्या...
तुम बहुत डरी हुई लग रही हो। क्या हुआ?
मैं ऐसी ही हूँ।
मैं हमेशा से अंदर से ऐसी ही रही हूँ,
पर अब मैं ऐसे रहना नहीं चाहती हूँ।
मैं टूटी हुई महसूस कर रही हूँ।
क्या मतलब "टूटी हुई" महसूस कर रही हो?
जब हम छोटे थे,
जिस तरह से तुम और बाकी लड़कियाँ लड़कों को देखती थीं और तुम्हारे पेट में गुदगुदी होती थी,
जैसे हैरी हैमिल्टन को देखकर।
तुम्हें याद है कैसे तुम सब शर्माती थीं?
हैरी हैमिल्टन शहर का सबसे तेज़ भागने वाला लड़का था।
ख़ैर, मेरे मामले में,
मुझे पता है कि हैरी हैमिल्टन को देखकर मेरे पेट में भी गुदगुदी होनी चाहिए थी।
यही सामान्य प्रतिक्रिया है।
पर मुझे कभी वैसा महसूस नहीं हुआ।
मुझे वे एहसास...
मुझे वे एहसास लड़कियों को देखकर महसूस होते हैं।
और मैंने तुम्हारी तरह बनने की कोशिश की, पर मैं बस ऐसी नहीं हूँ।
न्यूयॉर्क में जब मैं एक नौकरानी के साथ थी...
तब माँ ने देख लिया था।
उन्होंने मुझे ऐसे देखा मानो मैं कोई राक्षस हूँ।
मेबल, मुझे बेहद खेद है।
उन्होंने क्या कहा?
वह बस कमरे से बाहर चली गईं, मानो मेरा कोई वजूद ही न हो।
मेबल, मेरी बात सुनो।
सुनो, तुम प्यार के बारे में...
बोल रही हो।
और प्यार कभी कैसे ग़लत हो सकता है?
अगर उसी से तुम्हारे पेट में गुदगुदी होती है,
तो फिर तुम बिल्कुल वैसी ही हो जैसी तुम्हें होना चाहिए।
तुम मेबल हो। तुम सुंदर हो।
- तुम्हें घृणा नहीं हो रही है? - जान।
शर्मिंदगी।
तुम्हें शर्मिंदगी महसूस न करना सीखना होगा।
तुम बेहद प्यारी हो और हमेशा ऐसी ही रहना।
मुझे बताने के लिए धन्यवाद।
रुको।
- कौन सी नौकरानी? - वह मार्था नहीं थी।
वह 80 साल की हैं।
हमने कुछ भी ना छुपाने का फैसला किया था।
मैं तुम्हें बताना चाहती थी।
फिर भी लगता है कि तुम्हें ख़ुद को मुझसे दूर करके ख़ुशी हो रही है, जिनी।
- मुझे तुम्हारी देखभाल करने से रोक रही हो। - मेरा इरादा इसे राज़ रखना नहीं था।
- मैं बस... मेरा इरादा इसे राज़ रखना नहीं... - नैन को तो पता होगा?
- नहीं, उसे नहीं पता। - बच्चे के बारे में?
- किसी को नहीं पता। - क्या वह मेरा है?
- बेशक़। - मैं बस वही सोच रहा हूँ।
वरना राज़ क्यों रखोगी?
मुझे माफ़ कर दो। मुझे तुम्हें बता देना चाहिए था। क्या तुम ख़ुश हो?
क्या मैं ख़ुश हूँ?
कि मेरी पत्नी मुझसे झूठ बोलती है?
शायद "शर्मिंदा" बेहतर शब्द है।
मुझे माफ़ कर दो।
गाए।
पंद्रह साल की उम्र में इस पर चढ़ना बेहद आसान था।
क्या हम दिखावा कर सकते हैं कि मैंने इसे और सुंदर ढंग से किया?
- थिओ को लगता है कि तुम बीमार हो। - नहीं, उसे यह नहीं लगता।
नहीं, उसे यह नहीं लगता।
मैंने जीन के साथ रिश्ता तोड़ दिया।
वह बेहतर की हक़दार है।
- तुमसे बेहतर? - बेशक़।
पर मुख्य रूप से किसी ऐसे इंसान से बेहतर, जो...
तुमसे
बेसुध,
और बेक़ाबू होकर बेतहाशा प्यार करता हो।
यह मत कहो।
मैंने तुम अमरीकियों से बस यही सीखा है
कि जब तुम्हारे मन में कोई बात आए, तो वह खुलकर कह देना चाहिए।
और हम अंग्रेज़ एक कप चाय पीते हैं और उसे भी छुपाने की कोशिश करते हैं।
पर यह?
मैं पूरी दुनिया को बताना चाहूँगा।
हे भगवान, नैन,
मैंने तुमसे दूर रहकर पूरा समय बस ख़ुद को
यही मनाने की कोशिश में बिताया कि पक्का मैं यह कल्पना कर रहा हूँ।
जितना प्यार मैं तुमसे करता हूँ।
जितना मुझे सच में तुम्हारे साथ रहने की ज़रूरत है।
फिर मैं तुम्हारे साथ होता हूँ और मैं तुम्हारा चेहरा देखता हूँ...
और तुम्हारी त्वचा...
और तुम्हारी गर्दन...
और तुम्हारे होंठ देखता हूँ।
थिओ का क्या?
सुनो, नैन।
मैं सच में चाहता हूँ कि थिओ ख़ुश रहे।
पर शायद उतना नहीं
जितना मैं तुम्हें ख़ुश देखना चाहता हूँ।
- तो, मैं पूछना चाहता था... मैं इसलिए आया था... - कृपया नहीं।
शादी के बारे में इतनी बातचीत हो चुकी है।
हे भगवान। नहीं, नहीं।
मैं वह नहीं पूछ रहा हूँ।
और सुनो, नैन।
मुझे लगता है यह हमेशा के लिए है।
भगवान, मैं हर मिनट इसे महसूस करता हूँ।
मैं बस यही महसूस करता हूँ।
पर अभी के लिए, मैं बस... अभी के लिए, मैं बस...
अभी के लिए कुछ मत बोलो।
मैं जा रहा हूँ। कल।
क्योंकि तुम दोनों का साथ होना, मैं यह बर्दाश्त नहीं कर पाऊँगा।
इसलिए, पहले ब्राज़ील और फिर, किसे पता?
और मेरे ग्लोब में वे जो पिन लगे थे, मैं वे सारी जगहें देखना चाहता हूँ। मेरे साथ चलो।
क्या?
मुझे यह पूछते हुए दुख हो रहा है। पर मैं न पूछने का जोखिम नहीं उठा सकता।
और अब तुम बस मुझे घूर रही हो।
पता नहीं शायद तुम यह सोच रही हो कि तुम कभी...
हाँ।
किसके लिए हाँ?
सभी के लिए।
कोई आया है।
बस एक मिनट।
नैन।
नैन, शायद मुझे तुम्हारी मदद चाहिए।
अरे, जिनी।
- ठीक है, मैं माँ को ले आती हूँ। - नहीं।
वह सीधे सीडन के पास चली जाएँगी और वह ख़ुद को रोक नहीं सकेगी।
और फिर वह डैडी को बता देंगी। मैं बस... मेरे पास ज़्यादा समय नहीं है।
उसे जल्द ही एहसास हो जाएगा कि मैं चली आई हूँ।
ठीक है। सब ठीक है, मैं तुम्हारे साथ हूँ। मैं साथ हूँ।
वह बुरा इंसान नहीं है। सच में नहीं है। उसे बस...
उसे चीज़ें ख़ास तरीके से पसंद हैं।
जैसे मैं बोलती हूँ और कपड़े पहनती हूँ और,
पता नहीं, फ़ॉर्क पकड़ती हूँ या कपड़े उतारती हूँ।
वह बस... वह चाहता है कि मैं उत्तम बनूँ। और उसे बस बेहद गुस्सा आ जाता है।
- शायद, सब मेरी ही ग़लती है... - यह तुम्हारी ग़लती नहीं है, जिनी।
यह तुम्हारी ग़लती नहीं है।
नैन, सच्चाई यह है कि अब हम केवल दो नहीं रहेंगे।
सच में?
वह नहीं चाहता कि मैं किसी के भी पास जाऊँ।
अगर मैं अपने बच्चे की रक्षा नहीं कर पाई तो?
तो, हमें हल ढूँढना होगा...
- हमें हल ढूँढना होगा... हम... - नहीं, नैन, मैं नहीं जा सकती।
मैं जहाँ भी जाऊँ, वह मुझे ढूँढ लेगा। वह हमेशा इतना क़रीब रहता है...
कोई बात नहीं। यह बस...
अब तुम बाहर आ सकते हो।
तुम उस पर विश्वास कर सकती हो। सब ठीक है। वादा करती हूँ, डरने की ज़रूरत नहीं है।
मैं क्या कर सकता हूँ?
- रुको, तुम्हारी शादी... - मैं थिओ से बात करूँगी।
पर अभी वह मायने नहीं रखता है।
हमें तुम्हें यहाँ से निकालना होगा।
नैन। नैन, मुझे नहीं लगता कि मैं अकेले जी सकूँगी।
हम तुम्हारे साथ चलेंगे।
चलो।
तुम क्या कर रही हो?
तुम बाहर क्यों आए?
मैं तुम्हें ढूँढ नहीं पा रहा था। इसलिए देखने आ गया कि कहीं तुम भटक तो नहीं गई।
नहीं, बिल्कुल नहीं।
मुझे पता है कि कैसे तुम भटक जाती हो। मैं चिंतित था, बस इतना ही।
जिनी और मैंने सुलह कर ली।
अच्छी ख़बर है, जान।
मैं उसे चैपल दिखाना चाहती थी, पर हम कल सुबह तक इंतज़ार कर सकते हैं।
- हाँ। - मैं तुम्हें कल ख़बर भेजूँगी।
तुम्हें सोने जाना चाहिए।
और इस बीच, जिनी और मैं क़रीब रहेंगे।
और मैं सुनिश्चित करूँगा कि उसकी अच्छी देखभाल हो।
शुभरात्रि।
यह किसका कोट है?
पता नहीं। नैन ने बस बाहर आते हुए उठा लिया था।
गाए।
अरे, गाए।
- वह मुझे दो। - धन्यवाद, मिस।
माफ़ करना।
ओनोरिआ।
लेडी ओनोरिआ मार्बल।
यह महल कितना बड़ा है?
यह बक्सा कितना बड़ा है?
मैं अब भी तुम्हें डेट करना चाहूँगी।
तुम्हारी शादी होने के बाद, हम दूर से एक-दूसरे को हाथ हिला सकते हैं।
मैंने माइल्स से बात कर ली।
मैं शादी नहीं करूँगी।
मुझे पता है कि तुम और मैं कभी ऐसे नहीं रह पाएँगे।
हमें उनकी दुनिया में स्वीकार नहीं किया जाएगा। कभी नहीं।
हमें हमारा हक़ कभी नहीं मिलेगा, पर शायद अगर हमने साहस किया,
तो हम अपनी ख़ुद की एक दुनिया बना सकते हैं।
और शायद...
शायद यही बेहतर होगा।
उन्हें नहीं पता कि हम कौन हैं, बाकियों को।
पर उन्हें जानने की ज़रूरत नहीं है, क्योंकि हम जानते हैं।
हम जानते हैं।
हम जानते हैं?
हम जानते हैं।
- हम जानते हैं। - हम जानते हैं। हम जानते हैं।
हम जानते हैं!
नहीं, यह तुम्हारी माँ से माफ़ी माँगने के बारे में नहीं है।
- यह मेरे बारे में है। डॉक्टरों... - डॉक्टरों?
मुझे खेद है कि यह बुरी ख़बर है।
तुम्हारी माँ से मेरी शादी हुए इतना समय हो गया है
कि अब मैं दर्द सहने में सक्षम हो गया हूँ, पर...
उन्होंने मुझे कुछ हफ़्तों का समय दिया है, महीनों का नहीं। कमबख़्त।
वे वही पुराना "ज़िम्मेदारियों से मुक्त" होने का राग अलाप रहे हैं।
बेशक़, इसका मतलब है कि तुम्हारे ज़िम्मेदारियाँ संभालने का समय आ गया है, बेटे।
यह संपत्ति, सारे कर्मचारी वगैरह, अब सब तुम्हारी ज़िम्मेदारी होगी।
और बेशक़, तुम्हारी माँ, तुम्हारी बहन, सभी तुम पर निर्भर होंगे।
समय आ गया है, रिचर्ड।
तुम लॉर्ड ब्रिट्लसी बनोगे
और कन्चीटा लेडी ब्रिट्लसी बनेगी।
मुझे तुमसे माफ़ी माँगना चाहिए।
उम्मीद है कि तुम्हें पता है कि कल मैंने आपा खो दिया था।
मुझे कभी...
और मेरे पास एक सरप्राइज़ है।
क्या हम कल रात की बात को भूल सकते हैं?
मुझ पर विश्वास रखो।
- पिताजी कहाँ हैं? - हमें उनकी ज़रूरत नहीं है।
अब तक न दूल्हा आया है न दुल्हन।
कल्पना करो कि कहीं वे आएँ ही नहीं तो।
वह हमेशा से अप्रत्याशित रही है।
जिनी, मैं बस उस दरवाज़े के पीछे रहूँगा।
जाओ। तुम दोनों को अभी जाना होगा।
क्या हो रहा है?
नैन, क्या योजना है? यह नहीं... क्या हो रहा है?
जिनी, मेरी बात सुनो। अब यह केवल तुम्हारे बारे में नहीं है।
माँएँ यही करती हैं। हमें जाना होगा।
नैन।
समझी?
तुम्हारे पास बस हम तीनों के आइल तक जाने का ही समय है,
फिर उसे समझ आ जाएगा।
कभी समय पर नहीं आती हैं। उनमें से हर एक अपनी ही धुन में रहती है।
योर ग्रेस, मैं आपसे कुछ बात करना चाहूँगी।
हमें तुमसे प्यार है। हमें तुम दोनों से प्यार है।
- हमें जाना होगा। - मुझे माफ़ कर दो, लिज़ी।
तुम सभी माफ़ कर दो। हर चीज़ के लिए।
आपको नहीं लगता कि दरअसल माँओं के रूप में, हमें हमेशा सब कुछ अकेले ही संभालना होता है?
इसलिए हमें एकजुट होना होगा।
कौन पहले आता है, हमेशा?
- हमेशा। - हमेशा।
- हम पहले आते हैं। - पहले आते हैं।
यहाँ आओ।
मुझे तुम लोगों से प्यार है।
और मैं नहीं चाहती कि आप बिना किसी चेतावनी के अपने बेटे को अपमानित होता हुआ देखें।
थिओ एक अच्छा आदमी है और मैं नहीं चाहूँगी कि वह...
पर नैन तब तक किसी को चोट नहीं पहुँचाएगी
जब तक ऐसा करना बिल्कुल ज़रूरी न हो।
ठीक है, मेबल, पहले तुम जाओ।
नैन के लिए यह सब काफ़ी तेज़ी से हुआ, योर ग्रेस।
और उसे थिओ की सच में परवाह है।
उसके पिता के अनैतिक रिश्ते के बारे में पता चलने के बाद,
उसे यह सब समझने के लिए काफ़ी समय की ज़रूरत थी।
पर उसकी उम्र काफ़ी कम है।
मुझे पूरा यक़ीन है कि आप सहमत होंगी कि उन दोनों की भलाई
इसी में है कि वे इस खोखली शादी, आजीवन कारावास से बचें।
नैन, क्या गाए थ्वार्ट तुम्हारे दिल की धड़कनें बढ़ाता है?
हाँ।
- और तुम्हें रोमांचित करता है? - हाँ।
- पक्का तुम यह करना चाहती हो? - बेशक़।
इसलिए मेरा मानना है कि नैन नहीं आएगी।
ऐनाबेल दृढ़निश्चयी लड़की है।
हाँ, वह है।
और लगता है कि आज अपनी बहन को बचाना ही उसका दृढ़ संकल्प है।
तुम्हारे पास जहाज़ की टिकटें हैं?
- चलो। अंदर आओ। - जिनी,
कंधे पीछे और सिर ऊँचा, समझी? जाओ, जिनी।
रुको, तुम्हारा क्या मतलब है? तुम्हारा क्या मतलब है?
गाए तुम्हारी देखभाल करेगा, समझी? मुझे तुमसे प्यार है।
एक बेटी की आज़ादी के लिए
दूसरी बेटी का बलिदान।
नहीं! नैन, तुम मेरे साथ चलोगी। तुम मेरे साथ चलोगी, नैन।
और अपनी ही शादी में नहीं जाऊँगी?
नैन, पर तुम शादी करना ही नहीं चाहती हो।
कभी नहीं चाहती थी। और तुम गाए से प्यार करती हो।
मैं तुमसे प्यार करती हूँ और हर बार तुम्हें ही पहले चुनूँगी।
नैन।
- सब ठीक हो जाएगा। - नैन!
- नैन, नैन। सुनो। - समय नहीं है।
तुम्हें देखकर मेरी साँसें थम जाती हैं। उम्मीद है कि तुम यह जानती हो।
उस पहले दिन के बाद से,
जब भी मैं आँखें बंद करता हूँ या उन्हें खोलता भी हूँ,
हमेशा, मैं हमेशा तुम्हें ही देखूँगा।
- मैं तुमसे प्यार करती हूँ। - मैं भी।
और प्यार, गहरे, स्थाई प्यार को जीतना ही होता है, है न?
किसी न किसी तरह से।
- ठीक है, तुम्हें जाना होगा। - ठीक है।
नैन।
- नैन, कृपया। - मैं उसका ख़याल रखूँगा।
- और तुम... - मैं अपना ख़याल रखूँगी, वादा करती हूँ।
कृपया, नैन।
मुझे माफ़ कर दो।
मुझे माफ़ कर दो, नैन। नैन।
बेशक़, नैन एक होशियार लड़की भी है।
जिनी जो करने वाली है, नैन को उसकी गंभीरता पता है।
और अपने पति से दूर भागती हुई जवान लड़की, वह भी उसके अजन्मे बच्चे को लेकर...
बच्चा?
वह कभी सफल नहीं होती। ऐसा कभी नहीं हो सकता था।
अगर नैन और जिनी साथ में भागतीं, तो वे बस दो शक्तिहीन जवान लड़कियाँ होतीं।
पर डचेस के रूप में...
डचेस के रूप में, नैन के पास अपनी बहन की, अपने पूरे परिवार की रक्षा करने की...
पूरी शक्ति होगी।
मेरा मानना है कि हमें शादी में शामिल होना होगा।
एक माँ के रूप में,
क्या आपको परवाह नहीं है कि आपका बेटा ऐसी लड़की से शादी करेगा जो कभी ख़ुश नहीं होगी?
वे दोनों कैसे जीएँगे? उसे जानने का हक़ है।
हाँ, पर मैं केवल एक माँ नहीं हूँ।
मैं एक डचेस भी हूँ।
और जैसा कि नैन को समझ आ जाएगा, यह पद पहले आता है।
जिनी।
जिनी!
प्रियजनों, आज हम यहाँ ईश्वर की उपस्थिति में और इस सभा के सामने
इस पुरुष और इस महिला को एक करने के लिए इकट्ठा हुए हैं...
तुमने देर कर दी।
वह यहाँ है।
वह अंदर है, पैटी। अभी। व...
वह महल के अंदर है।
कौन?
माँ।
नैन की माँ।
पेश है, टिंटैजल की नई डचेस।
उप-शीर्षक अनुवादक : मून कलिता